text: Sønderjyske Motorvej var spærret i sydgående retning 
  21 august 2019 kl. 12.03
  Et uheld på motorvej E45 ved Vojens spærrede onsdag eftermiddag kortvarigt for al trafik i sydgående spor. 
  Opdatering: Klokken 14.35 er motorvejen igen farbare i begge spor.
  Opdatering: Et spor er igen farbart, melder politiet klokken 14.10.
  En bilist er kørt gennem autoværnet på den Sønderjyske Motorvej nord for afkørsel 68, Vojens. Uheldet spærrer hele det sydgående spor.
  Syd- og Sønderjyllands Politi oplyser, at en bilist er kørt gennem autoværnet. 
  Redningskøretøjer og mandskab er på vej, så bilister opfordres til at tage frakørsel 67, Haderslev Nord.
  Vejdirektoratet skriver, at motorvejen forventes tidligst åbnet igen klokken 15.
  Færdselsuheld på Sønderjyske MTV E45 i sydlig retning nord for afk. 68, Vojens. Autoværn revet op og spærrer hele det sydgående spor. Trafikken i sydgående retning skal køre fra senest ved afk. 67. Haderslev Nord. #politidk
  
  